Või miks mitte tulla tagasi idee juurde, mida Tauno Tuula kunagi Valuoja oru jaoks pakkus (loodan, et ma siinkohal ei eksi ega eksita): mini-Euroopa või  mini-Hansa park. Kuna Hansalinnade võrgustikust teab keskmine turist tõenäoliselt vähe, siis pigem võiks seda ideed kaaluda. Lisaks kaardile või makettidele võiks olla ka aktiivsemat tegevust, mida turist saab proovida. Kuid midagi sellist, mis hansa-ajastuga seotud. Lasta ammuga märki või õppida mõne keskaegse mustri tikkimist. See idee haakuks ka vajadusega 2015. aasta hansapäevadeks valmistuda.